Ivi Laas

Ivi Laas (sündinud 2. aprillil 1941) on eesti nahakunstnik.

Ivi Laas lõpetas Eesti NSV Riikliku Kunstiinstituudi (ERKI) 1966. aastal nahkehistöö erialal. Töötas aastatel 1968–1975 tarbekunsti õpetajana Tallinna 24. Keskkoolis. Aastatel 1975–1981 oli tegev vabakutselise kunstnikuna. Ta oli 1981. aastast ERKI õppejõud, 1993–1997 dotsent, 1997. aastast lepinguline õppejõud.https://web.archive.org/web/20160909023811/http://nahakunst.ee/laas.html vaadatud 21.09.2016 

Aastatel 1966–2002 kavandas ta tooteid ja töötas välja uusi mudeleid Kunstitoodete Kombinaadile ARS. 

Ivi Laas on kuulunud Eesti Kunstnike Liidu ja Kunstitoodete Kombinaadi ARS kunstinõukogudesse, viinud läbi meistriklasse ja pidanud nahakunsti tutvustavaid loenguid Soomes, Tallinna Rahvaülikoolis ja Eesti Kunstiakadeemia Avatud Akadeemias. Ta on pidevalt esinenud nii kodu- kui ka välismaistel kunstinäitustel. Klassikud. Ivi Laas - Eesti Tarbekunsti- ja Disainimuuseumi pressiteade, 20.09.2016.

Eesti Kunstnike Liidu liige 1971. aastast.

 Looming 
Eesti nahkehistöö kullafondi kuuluvad paljud Ivi Laasi köited, albumid, külalisraamatud ja laekad. Ivi Laas on loonud nahkehteid ning nahast aksessuaare: kotte, prillitoose, kaarditaskuid ja palju muud. Ta on tegelenud ka siidimaaliga.

 Tunnustus 
 1969, 1980, 1981 – Eesti Kunstnike Liidu tarbekunsti sektsiooni aastapreemia
 1985 – III Baltimaade tarbekunstitriennaali diplom
 1987 – Eesti NSV teeneline kunstnik
 1990 – peaauhind rahvusvahelisel näitusel “Eepose köide”, Eesti Tarbekunstimuuseum
 1997 – auhind Baltimaade köitekunstinäitusel
 1995, 2005, 2015 – ergutusauhind rahvusvahelisel köitekunstinäitus-konkursil “Scripta manent”, Tallinn
 2008 – žürii poolt ära märgitud töö näitus-konkursil ”Luuleline köide”, TLÜ Akadeemiline Raamatukogu

 Viited 

Kategooria:Eesti nahakunstnikud
Kategooria:Eesti Kunstiakadeemia õppejõud
Kategooria:Eesti Kunstiakadeemia vilistlased
Kategooria:Eesti NSV teenelised kunstnikud
Kategooria:Sündinud 1941